**An Roinn Forbartha Tuaithe agus Pobail**

 **An Clár Feabhsúcháin Pobail**

**2021**

**Treoirlínte**

**léigh na treoirlínte seo a leanas go cúramach, sula gcomhlánaíonn tú an fhoirm iarratais.**

1. **Réamhrá**

Cuireann an Clár Feabhsúcháin Pobail(CEP) maoiniú ar fáil do ghrúpaí pobail ar fud na hÉireann chun áiseanna i gceantair faoi mhíbhuntáiste a fheabhsú.

Tá an **CEP** á mhaoiniú ag an Roinn Forbartha Tuaithe agus Pobail (*an Roinn*) agus á riar ag na Coistí um Fhorbairt Pobail Áitiúla (LCDCanna) i ngach ceantar Údaráis Áitiúil.

Cuireann an Roinn maoiniú ar fáil do gach ceantar de chuid an Údaráis Áitiúil (ÚÁ) agus ansin déanann na LCDCanna an maoiniú seo a riar go háitiúil lena chinntiú go ndírítear maoiniú go cuí chun aghaidh a thabhairt ar mhíbhuntáiste sna ceantair is mó ina dteastaíonn sé.

Tá sé tábhachtach a thabhairt faoi deara go ndéanann gníomhaireachtaí agus ranna eile infheistíocht i gceantair faoi mhíbhuntáiste[[1]](#footnote-2). Feidhmítear an **CEP** ar bhealach comhlántach chun luach a chur le scéimeanna agus le cláir líne tosaigh eile atá á bhfeidhmiú i bpobail.

Mhol an Roinn go ndéanfadh LCDCanna roinnt maoinithe a chur ar leataobh chun deontais bheaga €1,000 nó níos lú a sholáthar. Cuirfidh an maoiniú a chuirtear ar leataobh ag an leibhéal seo deis ar fáil do líon níos mó grúpaí a bhfuil acmhainní teoranta acu maoiniú a fháil. Is féidir leis an clár tionscadail ar scála níos mó a mhaoiniú nó a mhaoiniú go páirteach chun aghaidh a thabhairt ar mhíbhuntáiste.

Is féidir iarratas a chur faoi bhráid an LCDC ábhartha roimh **3 pm 1 Iúil 2021**.

**Soláthróidh an leagan seo den CEP:**

1. Deontas mór idir €5,000 - €10,000

Deontas Caipitil i dtreo tionscadal nó trealaimh a chuireann feabhas ar áiseanna.

1. Deontas beag idir €500-€1,000
2. Deontas Caipitil i dtreo tionscadal nó trealaimh a chuireann feabhas ar áiseanna.
3. Deontas aon-uaire chun cuidiú le costais a bhaineann le háis a athoscailt nó le hinbhuanaitheacht áise, a bhfuil san áireamh costais ón 1 Eanáir 2021 amhail billí fóntais etc.

**2. Cé atá i dteideal iarratas a dhéanamh?**

Is féidir le grúpa pobail nó le grúpa deonach neamhbhrabúsach iarratas a dhéanamh.

Níl eagraíochtaí tráchtála ná daoine aonair tráchtála incháilithe do mhaoiniú.

**3. Cé na tionscadail atá incháilithe do mhaoiniú?**

**3a. Cad iad na costais atá incháilithe do mhaoiniú?**

Cuirtear liosta nach bhfuil uileghabhálach ar fáil sa mhéid seo a leanas de thionscadail a d’fhéadfadh maoiniú a fháil faoin gclár:

* Forbairt/athchóiriú ionaid pobail
* Cothabháil aon uaire áitribh.
* Conláistí pobail
* Clubanna nó áiseanna óige a fhorbairt
* Áiseanna spóirt/áineasa a fhorbairt
* Feabhsúcháin ar pháirceanna baile agus ar chomhlimistéir agus spásanna
* Trealamh CCTV
* Feabhsúcháin ar an réimse poiblí
* Sráid-dréachtú
* Spásanna súgartha/áineasa a fhorbairt
* Tionscadail de chineál éifeachtúlachta fuinnimh
* Ceannach trealaimh
* Oiriúnuithe nó trealamh a theastaíonn de bharr COVID-19

Ar leithligh, tá an deontas CEP seo ar fáil le haghaidh costas a bhaineann le **athoscailt** saoráide nó inbhuanaitheacht na saoráide. Ina measc seo tá costais amhail billí fóntais, srl. Chun monatóireacht agus rialachas iomchuí a chinntiú, tá an Roinn ag rá nach bhfuil ach costais a bheidh dlite le híoc in 2021 incháilithe.

Spriocghrúpaí

Tá an maoiniú seo dírithe ar shaoráidí pobail a fheabhsú do dhaoine aonair agus do phobail a dtéann míbhuntáiste i bhfeidhm orthu mar a shainaithnítear san LECP.

**3b. Cad nach bhfuil incháilithe do mhaoiniú?**

Níl an caiteachas seo a leanas incháilithe do mhaoiniú:

* Tionscadal ar bith nach luíonn le héiteas an Chláir
* Costais fostaíochta
* Táillí dlí
* Táillí bainistíochta tionscadail
* Tailte nó foirgnimh a cheannach
* Staidéir féidearthachta
* Oibríochtaí príobháideacha nó tráchtála

**4. Riachtanais an Chláir**

Beidh feidhm ag na coinníollacha seo a leanas maidir le gach tionscadal. Ag brath ar chineál do thionscadail (agus an grúpa atá ag déanamh iarratais), d’fhéadfadh go mbeadh tuilleadh riachtanas ann nach mór a chomhlíonadh. Pléifidh an LCDC/ÚÁ é seo leat, má éiríonn le d’iarratas.

**Ceanglais Chánach**

Aon ghrúpa/eagraíocht atá ag déanamh iarratais agus atá cláraithe chun críocha cánach, is gá dóibh a bheith comhlíontach maidir le cúrsaí cánach. De réir gnásanna leasaithe i dtaca le himréiteach cánach, a tháinig i bhfeidhm i mí Eanáir 2016, is gá an Uimhir Rochtana Imréiteach Cánach agus an Uimhir Chánach a chur isteach chun críocha fíoraithe.

Is gá don ghrúpa/eagraíocht atá ag déanamh iarratais an t-eolas seo a leanas a chur isteach lena n-iarratas:-

* Sonraí Cuntais Bainc/Comhar Creidmheasa (lena n-áirítear Ceannpháipéar ó Ráiteas Bainc/Comhar Creidmheasa ar na mallaibh)
* Clárú Cánach (Uimhir Stádas Carthanachta nó Uimhir Thagartha Cánach nó Uimhir Rochtana Imréiteach Cánach).

**Mura gcuirtear isteach an t-eolas seo leis an fhoirm iarratais,**

**measfar an t-iarratas a bheith neamhbhailí**

**Toiliú Reachtúil -** Ní mór d’iarratasóirí a chinntiú go bhfuarthas gach cead nó toiliú reachtúil is gá sula gcuirtear tús le haon oibreacha. Áirítear leis seo cead pleanála ach níl sé ag brath air.

**Árachas -** Féadfaidh an LCDC fianaise i scríbhinn ar pholasaí árachais bailí a iarraidh, más ábhartha, le linn an phróisis athbhreithnithe iarratais.

**Admháil maidir le maoiniú -** Mar gheall ar luach cuid de na deontais seo, ní bheadh sé éifeachtach ó thaobh costais comharthaíocht maidir le aitheantas a thabhairt don Roinn, don tÚdarás Áitiúil nó don LCDC a éileamh. Is leor aitheantais oiriúnacha eile m.sh. ar shuíomh idirlín grúpa/eagraíochta nó ardáin meán sóisialta. Nuair a fhorbraítear comharthaíocht ba cheart go dtabharfadh sí aitheantas do rannchuidiú na Roinne.

**Maoiniú meaitseála** **-** níl sé seo riachtanach faoin gclár seo.

**5. Critéir roghnaithe**

Déanfaidh an LCDC iarratais a mheas chun incháilitheacht a chinntiú agus go bhfuil siad dírithe ar aghaidh a thabhairt ar mhíbhuntáiste mar a shainaithnítear san LECP. Caithfidh tionscadail a bheith ag teacht le héiteas an chláir, is é sin maoiniú a sholáthar do phobail ar fud na hÉireann chun saoráidí i gceantair faoi mhíbhuntáiste a fheabhsú.

D'fhéadfaí tionscadail a mheas freisin agus aird á thabhairt ar an gcaoi:

* A chuidíonn siad le heagraíochtaí a gcuid áiseanna a athoscailt;
* A mhéadaítear líon na rannpháirtithe nó na gcuairteoirí nó an lucht féachana, agus rochtain ar áiseanna laistigh den dobharcheantar a fheabhsú agus a leathnú;
* A ndéantar infheistíocht chun úsáid na saoráide a mhéadú nó a leathnú, mar shampla, chuig grúpaí deonacha agus pobail;
* A laghdaítear costas reatha bliantúil saoráide;
* A mbíonn tionchar dearfach acu ar an gcomhshaol, mar shampla, laghdú ar ídiú fuinnimh;
* A dtaispeántar comhoibriú leis an údarás áitiúil nó le comhlachtaí ábhartha eile sa dobharcheantar;
* A dtacaítear le hómós áite a chruthú sa phobal lena n-áirítear tríd an timpeallacht thógtha a fheabhsú;
* A dtugtar aghaidh ar shaincheisteanna sláinte agus sábháilteachta; agus/nó,
* A infheistítear sa teicneolaíocht a mbeidh rochtain orthu ag daoine aonair agus pobail a dtéann míbhuntáiste i bhfeidhm orthu .

D’fhéadfaí tionscadail a mheas freisin agus aird á thabhairt ar chritéar breise a mheasfaidh an LCDC a bheith cuí agus a léiríonn luach breise an tionscadail nó gné den tionscadal ó thaobh aghaidh a thabhairt go leordhóthanach ar aidhmeanna an chláir i ngach ceantair riaracháin de chuid an Údaráis Áitiúil.

**6. Rialachas Corparáideach**

**6a. Monatóireacht**

Ceanglófar ar dheontaithe cloí leis an gcaighdeán is airde trédhearcachta agus cuntasachta mar atá doiciméadaithe i gCiorclán 13/2014 na Roinne Caiteachais Phoiblí agus Athchóirithe - Bainistíocht agus Cuntasacht ar Dheontais ó Chistí Státchiste <http://circulars.gov.ie/pdf/circular/per/2014/13.pdf>

Is é an prionsabal foriomlán gur cheart go mbeadh trédhearcacht agus cuntasacht i mbainistíocht cistí poiblí, ar aon dul leis an ngeilleagar, le héifeachtúlacht agus le héifeachtacht. Tugtar breac-chuntas sa chiorclán, mar shampla, nár chóir do lucht faighte deontais fáil réidh le sócmhainní a bhí maoinithe trí airgead poiblí gan cead a bheith faighte roimh ré.

**6b. An Cód Rialachais d’eagraíochtaí Pobail agus Deonacha**

Spreagann an Roinn comhlachtaí a fuair maoiniú ó thaobh glacadh leis an gCód Rialachais, Cód Cleachtais do Dhea-Rialachas Eagraíochtaí Pobail, Deonacha agus Carthanais a chuideoidh leat an méid is fearr is féidir a bhaint amach i ngach réimse den obair. Iarrtar sa Chód Rialachais ar eagraíochtaí comhaontú a thabhairt go bhfeidhmeofar i leith prionsabail phríomha ar mhaithe lena n-eagraíocht a reáchtáil ar bhealach níos éifeachtúla i réimsí ar nós ceannaireacht, trédhearcacht agus cuntasacht agus iad féin a iompar le hionracas. Tá tuilleadh faisnéise le fáil maidir leis an gCód ag [www.governancecode.ie](http://www.governancecode.ie) .

**7. Nósanna Imeachta maidir le Ceadú**

Déanfar na hiarratais go léir ar mhaoiniú faoin gclár seo a fhaigheann gach LCDC a athbhreithniú agus a mheas ar mhaithe le comhsheasmhacht leis an bPlean Áitiúil Eacnamaíochta agus Pobail (LECP) ábhartha.

D’fhéadfadh sé go dtógfadh an LCDC san áireamh, agus cinneadh á dhéanamh maidir leis an leithdháileadh deiridh den mhaoiniú do thionscadal, líon fachtóirí, lena n-áirítear, cothroime geografach agus inmhianaitheacht maoiniú a dhéanamh ar thionscadail dhifriúla agus míbhuntáiste gaolmhar an cheantair ina bhfuil an tsaoráid lonnaithe á bhreithniú (nó a mbeidh an tsaoráid ag freastal air)[[2]](#footnote-3).

Nuair a bheidh cinneadh déanta, gheobhaidh gach tionscadal atá ceadaithe, faoi réir ag foirmiúlacht dlí agus ceanglais eile a thabhairt chun críche, tairiscint ar chuidiú deontais i bprionsabal. Beidh sé sin faoi réir ag na coinníollacha ábhartha a chomhlíonadh agus faoi réir ag an iarratasóir glacadh go sásúil leis an tairiscint sin.

Coimeádtar an ceart ar chosaint maoiniú a bhí tairgthe do thionscadal eile a bhí ceadaithe a leithdháileadh arís mura bhfreastalaítear ar na ceanglais go léir laistigh de thréimhse réasúnach.

Tá an ceart ar chosaint ag an Roinn agus/nó ag an Údarás Áitiúil tabhairt faoi iniúchadh ar chaiteachas nó cigireacht a dhéanamh ó am go ham.

|  |
| --- |
| **Tabhair do d’aire:**De ghnáth sáraíonn na héilimh ar chúnamh an maoiniú a bhíonn ar fáil agus tá sé riachtanach, dá bhrí sin, go mbeidh an próiseas meastóireachta dian. Is é atá mar chuspóir leis an bpróiseas seo a chinntiú go dtagann na tionscadail is fearr chun cinn, agus na fachtóirí go léir á dtógáil san áireamh agus go dtugtar tacaíocht dóibh. Is é beartas na Roinne a chinntiú go gcaitear le gach iarratas go cothrom agus go neamhchlaonta.D’fhéadfadh sé go mbeadh na tairiscintí ar mhaoiniú níos lú ná an tsuim a bhí á lorg ag an iarratasóir. Ba chóir d’iarratasóirí a bheith ar an eolas go bhféadfadh go leor eagraíochtaí a bheith ag déanamh iarratais ar an gClár. Dá bhrí sin, in imthosca den sórt sin, d’fhéadfadh sé nach n-éireodh leis na hiarratais go léir a chomhlíonann na coinníollacha nó d’fhéadfadh sé gur suim níos lú ná an tsuim a bhí á lorg a bheadh i gceist. Agus an LCDC i mbun meastóireachta ar na tograí atá faighte, d’fhéadfadh siad comhairle a lorg agus dul i gcomhairle le gníomhaireachtaí eile, agus d’fhéadfadh siad faisnéis a nochtadh leis na saineolaithe agus leis na gníomhaireachtaí seo maidir le tograí atá faoi bhreithniú.  |

**8. Ginearálta**

Tá sé i gceist leis an fhaisnéis atá curtha ar fáil sa doiciméad seo, tuiscint a thabhairt do na hiarratasóirí ar an bpróiseas lena ndéantar measúnú ar iarratais ar mhaoiniú agus lena gceadaítear na hiarratais agus níl léirmhíniú dlíthiúil i gceist leis.

**An tAcht um Shaoráil Faisnéise 2014**

D’fhéadfaí, faoin Acht um Shaoráil Faisnéise 2014, mionsonraí atá sna hiarratais agus sna doiciméid tacaíochta, arna n-iarraidh, a scaoileadh le tríú páirtithe. Sa chás faisnéis a bheith i d’iarratas atá goilliúnach nó rúnda, déan an fhaisnéis sin a aithint agus tabhair míniú maidir leis an gcúis nár chóir an fhaisnéis sin a nochtadh. Má fhaightear iarratas faoin reachtaíocht ar fhaisnéis atá goilliúnach a scaoileadh, rachfar i gcomhairle leat roimh chinneadh a dhéanamh cíbe a scaoilfear an fhaisnéis sin nó nach scaoilfear. In easnamh faisnéis áirithe a aithint mar fhaisnéis atá goilliúnach, d’fhéadfaí an fhaisnéis sin a scaoileadh gan dul i gcomhairle leat.

**Cuairteanna láithreán**

D’fhéadfadh sé go dtabharfadh an Roinn, an tÚdarás Áitiúil nó an LCDC faoi chuairteanna láithreán ar mhaithe le comhlíonadh théarmaí agus coinníollacha an Chláir a fhíorú gan aon fhógra a thabhairt roimh ré.

**D’fhéadfadh sé go n-éileofaí faisnéis bhreise**

Tá an ceart ar chosaint ag an LCDC tuilleadh faisnéise a éileamh uait más gá ar mhaithe le measúnú a dhéanamh ar d’iarratas.

**Úsáid faisnéise**

Bainfear úsáid as an fhaisnéis atá curtha ar fáil san fhoirm chun críocha an phróisis deontais a mheas agus a riar, agus le héascú a dhéanamh ar aon chuairteanna láithreáin. Agus an LCDC i mbun meastóireachta ar na hiarratais atá faighte, d’fhéadfadh an LCDC comhairle a lorg agus dul i gcomhairle le gníomhaireachtaí eile agus d’fhéadfadh an LCDC faisnéis a nochtadh leis na saineolaithe agus leis na gníomhaireachtaí seo maidir le tograí atá faoi bhreithniú.

**Eile**

* Tá sé beartaithe faoin gclár go ndéanfar 30% den mhaoiniú a leithdháiltear ar gach ceantar Údaráis Áitiúil a chur ar leataobh le haghaidh deontas de €1,000 nó níos lú.
* Maidir le deontais le haghaidh trealaimh nó uasghrádú saoráidí, déanfaidh grúpaí iarratasóirí féin-dheimhniú nach bhfuil an maoiniú acu chun an obair a dhéanamh, gan an cúnamh deontais, nó mar mhalairt air sin, leis an deontas, tabharfaidh siad faoi thionscadal níos mó, nach mbeidís in ann a íoc murach an deontas.
* Má tá an t-iarratas ar mhaoiniú le haghaidh gné amháin de thionscadal, ceanglófar ar iarratasóirí fianaise dhoiciméadach a sholáthar go bhfuil iarmhéid an mhaoinithe ar fáil don ghné áirithe sin den tionscadal sin.
* Níl aon teorainn ar líon na n-iarratas ar thionscadail éagsúla ó eagraíochtaí. Mar sin féin, ba chóir go mbeadh a fhios ag iarratasóirí go nglacfaidh an LCDC cur chuige cothromais/cothroime chun dáileadh cothrom maoinithe a chinntiú.
* Tá an Státchiste ag déanamh maoiniú 100% ar an gclár. Is féidir le hiarratasóirí maoiniú eile/maoiniú meaitseáilte a ghiaráil do thionscadail (m.sh le LEADER, na Bailte Slachtmhara, maoiniú i ndáil le Feabhas a chur ar Bhailte agus ar Shráidbhailte, srl.) cé nach ceanglas atá anseo faoin gclár nua seo.
* Tá sé mar fhreagracht ar riarthóirí/chomhlacht atá freagrach as aon scéim nó clár maoinithe eile a chinntiú nach dtagann úsáid an Chláir seo, chun tionscadal a chómhaoiniú, salach ar rialacha na scéime/an chláir eile sin.
* Ní íocfar CBL ach sa chás go bhfuil sé san áireamh i méid an iarratais. Ní ghlacfar le hiarrataí breise ar íocaíochtaí CBL nó aisíocaíochtaí.

**9. Conas Iarratas a Dhéanamh**

**Foirm Iarratais**

Tá an fhoirm iarratais mionsonraithe agus tá leagtha amach chun a chinntiú go bhfuil an fhaisnéis riachtanach ann chun gach togra a mheas go cruinn agus go cothrom. **Cinntigh le do thoil go gcomhlánaíonn tú foirm iarratais na bliana 2021 ina iomláine agus go gcuirtear aon doiciméid a thacaíonn le d’iarratas isteach le d’iarratas.**

Ní mheasfar ach tionscadail, a chomhlíonann na critéir a bhfuil cuntas orthu thuas, a bheith incháilithe.

**TABHAIR DO D’AIRE NACH MBREITHNEOFAR IARRATAIS ATÁ DEIREANACH NÁ IARRATAIS NACH BHFUIL COMHLÁNAITHE GO HIOMLÁN.**

Caitear ar bhealach tromchúiseach le faisnéis bhréagach nó mhíthreorach a chuirtear ar aghaidh ag céim ar bith den phróiseas iarratais. D’fhéadfadh aon eagraíocht nach gcomhlíonann téarmaí agus coinníollacha an Chláir a bheith faoi réir iniúchta, a ndeontas a tharraingt siar, a cheangal orthu deontas iomlán nó cuid de a aisíoc agus/nó a bheith faoi urchosc iarratais a dhéanamh ar feadh tréimhse ama. Cuirfear aon sáruithe tromchúiseacha ar théarmaí agus ar choinníollacha an Chláir in iúl don Gharda Síochána.

**Ba chóir iarratais a sheoladh chuig:**

**An Coiste Forbartha Pobail Áitiúil**

**Comhairle Contae Dhún na nGall**

**Oileán an Stáisiúin**

**Leifear**

**F93 X7PK**

**Co. Dhún na nGall**

**Dáta Deiridh: 3 pm 1 Iúil 2021**.

 **Cloífear go docht daingean leis an am agus an dáta deiridh.**

**Má bhíonn aon cheist agat seol ríomhphost le do thoil chuig: lcdc@donegalcoco.ie**

1. Mar shampla, an Roinn Oideachais agus Scileanna i scoileanna DEIS agus oifigigh idirchaidrimh pobail, FSS i seirbhísí cúraim pobail, DSP in Intreo agus tríd an tSeirbhís Fostaíochta Áitiúil srl. Oibríonn an Roinn Forbartha Tuaithe agus Pobail an SICAP (Clár Ionchuimsiú Sóisialta agus Gníomhachtaithe Pobal) freisin chun cabhrú le daoine aonair agus le grúpaí ó phobail faoi mhíbhuntáiste. [↑](#footnote-ref-2)
2. D’fhéadfadh sé go n-áireodh sé sin crostagairt a dhéanamh ar shuíomh na saoráide (nó an ceantar ar a bhfreastalaíonn an tsaoráid) le hinnéacs díobhála PobalHasse atá le fáil ag www.pobal.ie. [↑](#footnote-ref-3)